

**ประกาศองค์การบริหารส่วนตำบลโคกจาน**

**เรื่อง ราคาประเมินทุนทรัพย์ของที่ดินและสิ่งปลูกสร้าง (ภ.ด.ส.1) ชุดที่ 1**

……………………………………….

**อาศัยอำนาจตามความในมาตรา 39 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 ประกอบกับระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ให้องค์กรปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองส่วนท้องถิ่นก่อนวันที่ 1 กุมภาพันธ์ของปีนั้น ซึ่งรัฐมนตรีว่าการกระทรวงมหาดไทย เห็นชอบในขยายกำหนดเวลาดำเนินการภายในเดือนมิถุนายน 2563 ทั้งนี้ ตามหลักเกณฑ์และวิธีการที่กำหนดในกฎกระทรวง นั้น**

**กองคลัง องค์การบริหารส่วนตำบลโคกจาน จึงได้จัดทำ ประกาศราคาประเมินทุนทรัพย์ของที่ดินและสิ่งปลูกสร้าง ในเขตองค์การบริหารส่วนตำบลโคกจาน ประจำปี 2563 ชุดที่ 1 (ลำดับที่ ....1.... ถึง ..84.....) โดยมีรายละเอียดตามบัญชีแบบบัญชีราคาประเมินทุนทรัพย์ (ภ.ด.ส.1) ชุดที่ 1 ให้ผู้เสียเสียภาษีชำระภาษีตามแบบแจ้งการประเมินภาษีภายในเดือน สิงหาคม 2563 ณ สำนักงานองค์การบริหารส่วนตำบลโคกจาน หากท่านได้รับแจ้งการประเมินภาษีที่ดินและสิ่งปลูกสร้างแล้ว เห็นว่าการประเมินไม่ถูกต้อง มีสิทธิ์ยืนคำร้องคัดค้านต่อผู้บริหารท้องถิ่น เพื่อพิจารณาทบทวนตามแบบ ภ.ด.ส. 10 ภายในสามสิบวันนับแต่วันที่ได้รับแจ้งการประเมิน และหากผู้บริหารท้องถิ่นไม่เห็นชอบกับคัดค้านนี้ ให้มีสิทธิอุทธรณ์ต่อคณะกรรมการพิจาณาอุทธรณ์การประเมินภาษี โดยยื่นอุทธรณ์ต่อผู้บริหารท้องถิ่นภายในสามสิบวันนับแต่วันที่ได้รับแจ้งคำวินิจฉัยอุทธรณ์ ทั้งนี้ ตามมาตรา 73 และมาตรา83 แห่งพระราชบัญญัติภาษีที่ดินและสิ่งปลูกสร้าง พ.ศ. 2562**

**เจ้าของที่ดินและสิ่งปลูกสร้างในเขตองค์การบริหารส่วนตำบลโคกจาน ที่ยังไม่ปรากฏรายชื่อในบัญชีราคาประเมินทุนทรัพย์ที่ดินและสิ่งปลูกสร้างชุดนี้ สามารถติดตามตรวจสอบข้อมูลในประกาศบัญชีราคาประเมินทุนทรัพย์ของที่ดิน และสิ่งปลูกสร้าง ฉบับต่อๆ ไปได้ หากมีข้อสงสัย สอบถามได้ที่ กองคลัง องค์การบริหารส่วนตำบลโคกจาน โทรศัพท์หมายเลข 0-4542-9344 ในวันและเวลาราชการ**

จึงประกาศมาเพื่อทราบโดยทั่วกัน

ประกาศ ณ วันที่ 3 เดือนสิงหาคม พ.ศ. 2563

(นายเทพฤทธิ์ บัวโรย)

นายกองค์การบริหารส่วนตำบลโคกจาน

(((นายนายสมาน ท(Zoนายองลือ)

ตำแหน่ง ผู้อำนวยการกองช่าง รักษาราชการแทน

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลน้ำเกลี้ยง